《夜宿临清公馆赠郑宪副德聚》
元代·李裕

朔风起庭树，宿鸟惊寒枝。高馆敞虚寂，迢迢夜何其。

别来仅踰月，如隔三秋期。所怀叙未终，示我琼瑶词。

银烛照绮席，酌我黄金卮。谈笑意方适，坐久浑忘疲。

人生会合难，聚散自有时。明晨俶行装，又与君别离。

作者简介：（1294—1338）元婺州东阳人，字公饶。文宗至顺元年进士。少从许谦学，撰《至治圣德颂》。英宗召见，令宿卫禁中。文宗时授承事郎，同知汴梁路陈州事，有惠政。改道州路总管府推官，时裕已卒一月。